Diari Oficial de la Generalitat Valenciana


Sumari del DOGV 5188, del 31-01-2006 (2006/328)

ORDRE de 28 de desembre de 2005, de la Conselleria d'Economia, Hisenda i Ocupació, per la qual es procedix a la permuta de 82,6435 ha propietat de la mercantil Cerámica Conca, SL, sítuades en el terme municipal de Biar (Alacant) per 32,0085 ha pertanyents a la confrontant forest de la Generalitat Valenciana denominada .Conjunt de Forests de Biar..
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/328


Data del document
:   28-12-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

 Descriptors 

:   * Biar
    * cultura regional
    * propietat immobiliària
    * muntanya de l'estat

ORDRE de 28 de desembre de 2005, de la Conselleria d'Economia, Hisenda i Ocupació, per la qual es procedix a la permuta de 82,6435 ha propietat de la mercantil Cerámica Conca, SL, sítuades en el terme municipal de Biar (Alacant) per 32,0085 ha pertanyents a la confrontant forest de la Generalitat Valenciana denominada .Conjunt de Forests de Biar.. [2006/328]  
El senyor Ramón Conca Coloma, en nom i representació de la mercantil Cerámica Conca, SL, ha presentat una sol·licitud de permuta de terreny pertanyent a la forest .Conjunt de Forests de Biar., declarada d'utilitat pública i inscrit en el Catàleg de Forests d'Utilitat Pública de la província d'Alacant amb el número 8, propietat de la Generalitat Valenciana, de 32,0085 ha de superfície, per un altre terreny de la seua propietat de 82,6435 ha que confronta amb la forest mencionada, amb la finalitat de poder continuar amb l'explotació de la pedrera d'argiles Sant Ramon, en el terme municipal de Biar (Alacant).  
El terreny sol·licitat té una superfície de 32,0085 ha i està dividit en dues parcel·les pròximes entre si de 21,6415 ha i 10,3670 ha, separades per una llengua de terra propietat del sol·licitant, en una de les quals hi ha una pedrera d'argiles explotada des de 1987 a 1998 per ell mateix. Les esmentades parcel·les pertanyen a la forest de la Generalitat Valenciana denominada .Conjunt de Forests de Biar. que consta en l'Inventari General de Béns i Drets de la Generalitat Valenciana amb el codi 03/043/001/000 (A01/03/043/0001) i qualificada en el Catàleg de Forests d'Utilitat Pública de la província d'Alacant amb el número 8, i han sigut excloses del catàleg per acord 160/2005 de 28 d'octubre, del Govern Valencià (publicat en el DOGV núm. 5126, de 2-11-05). Les parcel·les excloses responen a la descripció següent:  
Parcel·la 1: queda definida pels piquets que van des del 197 fins al 239 de delimitació de la forest en la parcel·la denominada Cantal d'Arnau, L'Alqueña, Reconco i Fontalbres:  
Paratge: Casa Charres  
Superfície: 21,6415 ha  
Límits:   
Nord: forest UP-8 en la línia que va des del molló 239 al 197 de delimitació i Cerámica Conca entre els mollons de delimitació números 234 a 239, Finca casa Charres (parcel·les 106, 110, 111, 112, 113 del polígon 5).   
Est: parcel·la 108 del polígon 5 propietat del Sr. Manuel Aynat, actualment de la seua viuda Sra. Amparo Batlles.   
Sud: carretera Sax-Castalla terrenys de Ceràmica Conca, SL, al mig i parcel·la 109 del polígon 5.  
Oest: Cerámica Conca, SL, (parcel·la 109 i 114 del polígon 5).   
Referència cadastral: forma part de la parcel·la 121 del polígon 5 (09754Q958316919993YP)  
Parcel·la 2: queda definida pels piquets que van des del 260 fins al 268 de delimitació de la forest en la parcel·la denominada Cantal d'Arnau, L'Alqueña, Reconco i Fontalbres:  
Paratge: Casa Charres  
Superfície: 10,3670 ha  
Límits:  
Nord: Cerámica Conca, José Luis Sampere (parcel·les 114 i 115 del polígon 5 respectivament)  
Est: Cerámica Conca SL. (Parcel·les 109 i 114 del polígon 5)  
Sud: carretera Sax-Castalla i parcel·la 154 del polígon 5 al mig.  
Oest: forest UP-8 d'on se segrega   
Referència cadastral: forma part de la parcel·la 117 polígon 5 (38963T861127830682OM).  
Segons informe del tècnic de gestió forestal de data 8 de setembre de 2004 les dites finques formen part de la denominada Finca I del Catàleg de Forests d'Utilitat Pública. Consten inscrites en el Registre de la Propietat de Villena al tom 905, llibre 142, foli 98, finca 11.396 inscripció 2a de la qual hauran de segregar-se, per a la qual cosa disposa de la corresponent llicència atorgada per l'Ajuntament de Biar mitjançant Resolució de la Regidoria d'Urbanisme de data 25-10-04.  
Segons consta en l'expedient, en el terreny no ocupat per la pedrera hi ha un pineda de poca qualitat a causa de l'escassa pluviometria i l'alt grau d'insolació. La quasi totalitat de la parcel·la on s'ubica la pedrera està qualificada com a sòl no urbanitzable rústic comú i la resta del terreny està qualificat com a sòl no urbanitzable protecció especial.  
El terreny oferit té una superfície de 82,6435 ha i està cobert per una pineda de bona qualitat. Este terreny confronta amb la forest d'utilitat pública .Conjunt de Forests de Biar. i està qualificat com a sòl no urbanitzable protecció especial.  
Confronta: nord, amb terrenys Casa Marcos; sud, Conselleria d'Agricultura; est, resta de la finca matriu; i oest, José Briones i parcel·la segregada parcel·la 519 en part polígon 21.  
Consta inscrit en el Registre de la Propietat de Villena al tom 1340, llibre 195, foli 137, finca 12.891.  
Referència cadastral: 03311H188992647467YT.  
Consta justificada la permuta pels motius anteriorment exposats i segons l'informe del tècnic de la demarcació nord de la Direcció Territorial d'Alacant de l'aleshores Conselleria de Medi Ambient per produir-se un increment de superfície propietat de la Generalitat Valenciana, un increment de la qualitat de la forest, una millora dels seus límits i estar part del terreny sol·licitat per Cerámicas Conca, SL, qualificat com a sòl no urbanitzable protecció especial pel Pla General d'Ordenació Urbana del municipi este actuaria com a amortidor de la pedrera respecte a la forest.  
Igualment consta en l'expedient que la parcel·la sol·licitada no reunix les condicions establides en l'article 9 de la Llei 3/1993 Forestal de la Comunitat Valenciana ni en l'article 11 del seu Reglament d'aplicació, Decret 98/1995, en estar ocupada per una pedrera.  
Vist que segons el que disposa la disposició transitòria primera de la Llei 14/2003, de 10 d'abril, de Patrimoni de la Generalitat Valenciana, els procediments administratius iniciats amb anterioritat a l'entrada en vigor d'esta llei es regiran per la normativa aplicable a la data del seu inici i per tant en aplicació de l'article 108.1 del Reglament de la Llei Forestal i els articles 39.1 i 32 de la Llei 3/1986, de 24 d'octubre, de Patrimoni de la Generalitat Valenciana, aplicable en este procediment, la competència per a acordar l'alienació correspon al conseller d'Economia, Hisenda i Ocupació, a proposta de la direcció general competent, actualment Sotssecretaria.  
Vist que segons el que disposa l'article 40 de la Llei 3/1986, de 24 d'octubre, de Patrimoni de la Generalitat Valenciana, aplicable en este procediment, la disposició que autoritze la permuta portarà implícita la desafectació de l'immoble i la declaració d'alienabilitat.  
Vist que com establix l'article 39.2 de la Llei 3/1986, de Patrimoni de la Generalitat Valenciana, s'acredita la conveniència als interessos de la Generalitat de la permuta atés que es produirà un increment de superfície propietat de la Generalitat Valenciana, un increment de la qualitat de la forest, una millora dels seus límits, i en estar part del terreny sol·licitat per Cerámicas Conca, SL, qualificat com a sòl no urbanitzable protecció especial pel Pla General d'Ordenació Urbana del municipi este actuaria com a amortidor de la pedrera respecte a la forest.  
Vistos els articles 9 i 39 i següents de la Llei 3/1993, de 9 de desembre, Forestal de la Comunitat Valenciana i els articles 11, 13 i 99 i següents del seu Reglament d'aplicació Decret 98/1995, de 16 de maig, l'article 88 i la disposició transitòria primera de la Llei 14/2003, de 10 d'abril, de Patrimoni de la Generalitat Valenciana, l'article 32, 38, 39 i 40 de la Llei 3/1986, de 24 d'octubre de Patrimoni de la Generalitat i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i la resta de disposicions concordants.   
Vista la proposta de la Conselleria de Territori i Habitatge relativa a l'aprovació de la permuta.  
Vist l'acord del Govern Valencià 160/2005 de 28 d'octubre, pel qual, a proposta de la Conselleria de Territori i Habitatge, procedix a la descatalogació de la part de la forest .Conjunt de Forests de Biar. núm. 8 de CUP, situada en el terme municipal de Biar (Alacant) de 32,008 ha de superfície descrita en el punt segon de la present ordre, objecte de permuta amb l'interessat.  
Vist que de la taxació pericial practicada es desprén que el valor dels terrenys oferits per l'interessat ascendixen a 152.890,474 € i el dels terrenys que li entrega la Generalitat Valenciana com a conseqüència de la permuta ascendixen a 155.110,475 €, i que l'interessat ha acceptat esta valoració.  
Atés que la diferència dels terrenys que s'han de permutar ascendix a 2.898.95 €, cal que l'interessat compense a la Generalitat Valenciana per l'esmentat import.  
Vista la proposta favorable a la permuta del director territorial d'Alacant de l'aleshores Conselleria de Medi Ambient, actualment Territori i Habitatge.  
Vist l'informe favorable del cap del Servici de Gestió Forestal, així com els dels servicis jurídics de les conselleries proponents i de la Intervenció Delegada de la Conselleria d'Economia, Hisenda i Ocupació.  
D'acord amb el que disposa l'article 88 de la Llei 14/2003 de 10 d'abril de Patrimoni de la Generalitat Valenciana i els articles 31 i 34 del Reglament de la Llei 3/1993, Forestal de la Comunitat Valenciana, aprovat per Decret 98/1995, de 16 de maig, del Govern Valencià.  
En virtut de les competències que en matèria de permuta de béns de la Generalitat Valenciana exercix la Conselleria d'Economia, Hisenda i Ocupació.  
Primer  
Es permuta la part de la forest .Conjunt de Forests de Biar., de 32,0085 ha de superfície, situada en el terme municipal de Biar, inclosa en el Catàleg de Forests d'Utilitat Pública de la Província d'Alacant propietat de la Generalitat Valenciana i descatalogada per acord 160/2005 de 28 d'octubre, del Govern Valencià, que es descriu a continuació,per 82,6435 ha corresponents a la parcel·la cadastral 02934S317553333143EM que igualment es descriu, propietat de la mercantil Cerámica Conca SL.  
Propietat de la Generalitat Valenciana que es permuta  
Parcel·la 1: queda definida pels piquets que van des del 197 fins al 239 de delimitació de la forest en la parcel·la denominada Cantal d'Arnau, L'Alqueña, Reconco i Fontalbres:  
Paratge: Casa Charres  
Superfície: 21,6415 ha  
Límits:   
Nord: forest UP-8 en la línia que va des del molló 239 al 197 de delimitació i Cerámica Conca entre els mollons de delimitació números 234 a 239, finca casa Charres (parcel·les 106, 110, 111, 112, 113 del polígon 5).   
Est: parcel·la 108 del polígon 5 propietat del Sr. Manuel Aynat, actualment de la seua viuda Sra. Amparo Batlles.   
Sud: carretera Sax-Castalla terrenys de Cerámica Conca, SL, al mig i parcel·la 109 del polígon 5.  
Oest: Cerámica Conca SL. (parcel·la 109 i 114 del polígon 5).   
Referència cadastral: 13006P653304214441OV  
Parcel·la 2: queda definida pels piquets que van des del 260 fins al 268 de delimitació de la forest en la parcel·la denominada Cantal d'Arnau, L'Alqueña, Reconco i Fontalbres:  
Paratge: Casa Charres  
Superfície: 10,3670 ha  
Límits:  
Nord: Cerámica Conca, José Luis Sampere (parcel·les 114 i 115 del polígon 5 respectivament)  
Este: Cerámica Conca, SL, (parcel·les 109 i 114 del polígon 5)  
Sud: carretera Sax-Castalla i parcel·la 154 del polígon 5 al mig.  
Oest: forest UP-8 d'on se segrega   
Les dites finques formen part de la denominada Finca I del Catàleg de Forests d'Utilitat Pública i consten inscrites en el Registre de la Propietat de Villena al tom 905, llibre 142, foli 98 finca 11.396 inscripció 2a de la qual hauran de segregar-se.  
Referència cadastral: 0304A00500170000WZ.  
Dades registrals: les finques anteriorment descrites han de ser segregades de la finca 11.396 inscrita en el Registre de la Propietat de Villena al tom 905, llibre 142, foli 98, inscripció 2a, per a la qual cosa disposa de la corresponent llicència atorgada per l'Ajuntament de Biar mitjançant Resolució de la Regidoria d'Urbanisme de data 25-10-04.  
Propietat de Cerámica Conca, SL, que es permuta  
Terreny de 82,6435 ha de superfície la referència cadastral del qual és part de la parcel·la 519 del polígon 21 del terme municipal de Biar, que confronta amb la forest .Conjunt de Forests de Biar. La localització exacta del terreny s'arreplega en els plans de l'annex que s'adjunta a la present ordre i queda definida pels piquets que van des del 56 fins al 64 del delimitació de la forest en la parcel·la denominada Pujol Gros, Sanchet i Peña Blasca:  
Paratge: Pujol Gros  
Superfície: 82,6435 ha.  
Límits:  
Nord: finques particulars  
Est: forest UP-8 i finca particular  
Sud: forest UP-8 i finca particular  
Oest: Finques particulars  
Consta inscrit en el Registre de la Propietat de Villena al tom 1340, llibre 195, foli 137, finca 12.891.  
Referència cadastral: 38866L298800668851LC.  
Atesa la diferència de valor dels terrenys que s'han de permutar el permutant Cerámica Conca, SL, haurà de compensar a la Generalitat Valenciana amb esta diferència que ascendix a 2.898,95 €.  
Segon  
Que la Conselleria de Territori i Habitatge catalogue les 82.6435 ha que la Generalitat Valenciana adquirix com a conseqüència de la permuta que es descriu en el punt anterior.  
Tercer  
La present permuta queda subjecta a les condicions següents:   
. Cerámicas Conca, SL, haurà de fer-se càrrec de qualssevol despeses derivades de notaries, registres, valoracions, impostos i totes aquelles inherents al canvi de titularitat tant dels terrenys de la Generalitat com dels que la mercantil oferix.  
. Cerámicas Conca, SL, haurà de fer-se càrrec de les despeses de delimitació de les parcel·les objecte de permuta.  
Quart  
Com a conseqüència del que disposen els articles anteriors els límits exteriors de la forest .Conjunt de Forests de Biar. núm. 8 del CUP de la província d'Alacant es mantenen inalterats, i es modifiquen únicament els límits com s'arrepleguen en els nous piquets que s'indiquen en els plans que consten en l'expedient.   
Quint  
Les Conselleries de Territori i Vivenda i d'Economia, Hisenda i Ocupació duran a terme els tràmits necessaris per al compliment de la present ordre, i procediran, segons les competències que tenen atribuïdes, a elevar a escriptura pública la present permuta i a regularitzar l'Inventari de Béns i Drets de la Generalitat Valenciana, en el qual consta la forest .Conjunt de Forests de Biar. amb el codi 03/043/001/000 (A01/03/043/0001), delimitant i fitant les zones afectades i procedint a la seua catalogació definitiva.  
València, 28 de desembre de 2005  
El conseller d'Economia, Hisenda i Ocupació  
GERARDO CAMPS DEVESA